PATVIRTINTA

 Šiaulių logopedinio lopšelio-darželio direktoriaus

 2018 m. vasario 27 d. įsakymu Nr. V3-35 (3.1.)

**ŠIAULIŲ LOGOPEDINIO LOPŠELIO-DARŽELIO DARBUOTOJŲ VEIKSMŲ ĮTARUS UGDYTINĮ VARTOJUS ALKOHOLĮ, TABAKĄ IR (AR) KITAS PSICHIKĄ VEIKIANČIAS MEDŽIAGAS TVARKOS APRAŠAS**

**I BENDROSIOS NUOSTATOS**

1. Šiaulių logopedinio lopšelio-darželio (toliau – lopšelio-darželio) darbuotojų veiksmų, įtarus ugdytinį vartojus alkoholį, tabaką ir (ar) kitas psichiką veikiančias medžiagas tvarkos aprašas (toliau – Aprašas) reglamentuoja darbuotojų veiksmus, įtarus ugdytinį vartojus alkoholį, tabaką ir (ar) kitas psichiką veikiančias medžiagas.

**II DARBUOTOJŲ VEIKSMŲ ĮTARUS UGDYTINĮ VARTOJUS ALKOHOLĮ, TABAKĄ IR (AR) KITAS PSICHIKĄ VEIKIANČIAS MEDŽIAGAS ORGANIZAVIMAS**

2. Pedagogai, įtarę, kad ugdytinis yra vartojęs alkoholį, tabaką ir (ar) kitas psichiką veikiančias medžiagas, yra apsvaigęs nuo alkoholio, tabako ir (ar) kitas psichiką veikiančių medžiagų, nedelsdami informuoja apie tai lopšelio-darželio direktorių ar jo įgaliotus asmenis, taip pat visuomenės sveikatos priežiūros specialistą jam esant lopšelyje-darželyje (jo darbo valandomis), vykdantį sveikatos priežiūrą lopšelyje-darželyje.

3. Pedagogai arba visuomenės sveikatos priežiūros specialistas jam esant lopšelyje-darželyje (jo darbo valandomis) suteikia pirmąją pagalbą ir kviečia greitąją medicinos pagalbą.

4. Lopšelio-darželio direktorius ar jo įgalioti asmenys, visuomenės sveikatos priežiūros specialistas esant šio Aprašo 2 punkte nurodytoms aplinkybėms:

4.1. nedelsdami informuoja ugdytinio tėvus (globėjus/rūpintojus) apie įtarimą, kad jis vartojo alkoholį, tabaką ir (ar) kitas psichiką veikiančias medžiagas, yra apsvaigęs nuo šių medžiagų ir kad jam reikėtų atlikti medicininę apžiūrą;

4.2. informuoja ugdytinio tėvus (globėjus/rūpintojus) apie asmens sveikatos priežiūros įstaigas, teikiančias sveikatos priežiūros paslaugas, kuriose galima nustatyti apsvaigimą nuo alkoholio, tabako ir (ar) kitų psichiką veikiančių medžiagų;

4.3. informuoja ugdytinio tėvus (globėjus/rūpintojus) apie institucijas, įstaigas, organizacijas, teikiančias psichologinę, socialinę, teisinę ar kitą pagalbą.

5. Užfiksavus apsinuodijimo alkoholiu, tabaku ir (ar) kitomis psichiką veikiančiomis medžiagomis atvejus, visuomenės sveikatos priežiūros specialistas vykdo alkoholio, tabako ir kitų psichiką veikiančių medžiagų prevenciją, pateikia tėvams (globėjams/rūpintojams) informaciją kur kreiptis pagalbos.

**III BAIGIAMOSIOS NUOSTATOS**

6. Visuomenės sveikatos priežiūros specialistas savo funkcijoms vykdyti pasitelkia lopšelio-darželio bendruomenę (pedagogus, ugdytinius, jų tėvus globėjus/rūpintojus).

7. Informacija apie ugdytinius, vartojusius alkoholį, tabaką ir (ar) kitas psichiką veikiančias medžiagas turi būti disponuojama tiek, kiek reikalinga ugdytinio teisei būti sveikam užtikrinti, tačiau nepažeidžiant ugdytinio teisės į privatų gyvenimą, asmens neliečiamybę, todėl ši informacija gali būti teikiama tik Lietuvos Respublikos teisės aktų nustatyta tvarka.

8. Aprašą keičia ar naikina Logopedinio lopšelio-darželio direktorius.

\_\_\_\_\_\_\_\_\_\_\_\_\_\_\_\_\_\_